帝國

帝國，國一類，西洋引入概念。帝國最初意思，會有個帝，管理廣大領土，一眾屬國。然而現代政治概念，帝國唔需要有帝。帝國伸延去本國以外，統治支配異於本國嘅人，有唔同文化，唔同種族，唔同宗教，唔同民族，可謂國上之國。同聯邦唔同，聯邦係自願加入。而帝國用種種手段，支配加入。

中國、美國、俄國，或前身蘇聯等，就算無帝王，按性質，都視為帝國。

現今英文有Empire都會翻譯成帝國，如羅馬帝國、日耳曼帝國。有時重會由英文倒譯，如秦國，叫秦帝國，就算從來無帝國個名。

有啲帝國，以陸地征服，地域多數相連，如大蒙古國。而有啲就以海上征服，就分散好多，地域未必相連，如大英帝國。